ওয়াশিংটন, ২৩ জানুয়ারি- ভয়াবহ তুষারঝড়ে যুক্তরাষ্ট্রের পূর্ব উপকূলে বিভিন্ন রাজ্যে আটজনের মৃত্যু হয়েছে। তুষারপাতে দেশটির বিভিন্ন রাজ্য ঢেকে গেছে দুই ফুট বরফের আস্তরণে। এ ঝড়ে দেশটির উত্তর-পূর্ব উপকূলের ডজনেরও বেশি রাজ্যের ৫ কোটির বেশি মানুষ ক্ষতির মুখে পড়েছেন। ওয়াশিংটন, নিউইয়র্ক, তেনেসি, উত্তর ক্যারোলিনা, ভার্জিনিয়া, ম্যারিল্যাণ্ড, চার্লস্টোন, পেনসিলভানিয়াসহ বেশ কয়েকটি রাজ্যে জরুরি অবস্থা জারি করা হয়েছে। এসব রাজ্যে অধিবাসীদের ঘর থেকে বের না হওয়ার পরামর্শ দিয়েছে স্থানীয় কর্তৃপক্ষ।